ประจำเดือนมา23ส.ค.หมดไปวันที่27ส.ค. วันที่28ส.ค.มีอะไรกับแฟนแล้วหลั่งในจากกนั้น1ชม.กินยาคุมฉุกเฉินแบบเม็ดเดียว วันที่3ก.ย.มีเลือดคล้ายประจำเดือนอยากทราบว่าคือคือเลือดประจำเดือนรึเปล่าคะ
สวัสดีค่ะ การมีเพศสัมพันธ์ในช่วงใดๆของรอบเดือน แบบไม่ป้องกันด้วยถุงยางอนามัยหรือการใช้ยาคุมกำเนิดแบบแผงรายเดือน ฉีดยาคุม ฝังยาคุมป้องกันไว้ก่อนนั้น มีโอกาสตั้งครรภ์ได้ ไม่ควรพยายามทำการนับวันเพื่อคุมกำเนิดอย่างเด็ดขาด เพราะโอกาสผิดพลาดสูงมากการใช้ยาคุมฉุกเฉินควรใช้กรณีที่จำเป็นเท่านั้น ไม่ใช้บ่อยๆ เพราะมีประสิทธิภาพต่ำกว่าวิธีอื่น และอาจทำให้มีเลือดออกผิดปกติทางช่องคลอด และประจำเดือนคลาดเคลื่อนไปได้มากดังนั้นหลังการใช้ยา เลือดที่ออกมา อาจจะเป็นเลือดจากผลข้างเคียงยา ซึ่งจากวันที่กล่าวมา เลือดอาจจะเร็วเกินไปที่จะเป็นเลือดประจำเดือนควรสังเกตรอบเดือนช่วงครบรอบเดือนอีกครั้งว่ามาตามปกติหรือไม่ หรืออาจซื้อชุดตรวจครรภ์ทางปัสสาวะมาตรวจได้เองก่อนเบื้องต้น ให้ผลบวกได้ตั้งแต่ 10-14 วันหลังปฏิสนธิ